Το περίμενα αλλιώς.
Δεν ονειρευόμουν να γίνω πρόεδρος, συγγραφέας, αστέρας, ιδιοκτήτης ακινήτων.
Αλλά είχα όνειρα κι ελπίδες,
όχι όμως να στέκομαι σε μια γέφυρα
έτοιμος να πηδήξω στο ποτάμι.
Κύριε Μπε Τζιν-σου!
"ΚΥΡΙΕ ΜΠΕ ΤΖΙΝ-ΣΟΥ!"
"ΒΓΕΣ ΕΞΩ ΚΑΙ ΠΛΗΡΩΣΕ ΤΑ ΧΡΩΣΤΟΥΜΕΝΑ!"
-Με συγχωρείτε. -Ναι;
Κοιμίζω το μωρό.
Χίλια συγγνώμη.
Είναι ένας που χρωστάει 900 εκατομμύρια.
Αμάν, πάμε μέσα.
Είπες ότι θα μας ξεπλήρωνες, ότι έπιασες το τζάκποτ!
Τι στο καλό;
Μπε Τζιν-σου!
Μπε Τζιν-σου, σταμάτα, αλήτη!
Βρε αλήτη!
Συγγνώμη. Έχουμε γύρισμα εδώ.
Έχει άλλον δρόμο από εκεί. Πηγαίνετε από εκεί.
Από εκεί, παρακαλώ.
-Ευχαριστώ. -Πού πήγε το κάθαρμα;
Έχω βαρεθεί πια τους τοκογλύφους.
Δεν ήθελα καν να πάω σ' αυτούς.
Συγγνώμη, ποιος είσαι;
Ορίστε;
Περαστικός είμαι.
Συγγνώμη.
Διασημότητες.
Από περιέργεια, τι γυρίζετε τόσο συχνά εδώ πέρα;
-Ορίστε; -Καλά, τίποτα.
Η γειτονιά έγινε σύμβολο της φτώχειας.
Ήθελα μόνο να ξεφύγω από εδώ.
Για πόσο θα μένεις εδώ;
Ο Γουόν-σοκ μού άφησε τα λεφτά του.
Ξέρεις πόσο τα αυγάτισα; 600%.
Πήρε 500 εκατομμύρια δάνειο.
Τώρα έχει τρία δις.
Παραιτήθηκε απ' τη δουλειά.
Τι νόημα έχει να μαζεύεις πενταροδεκάρες απ' την ψωροδουλειά σου;
Ούτε σπίτι δεν παίρνεις.
Η γενιά μας πρέπει να βρει νέους τρόπους πλουτισμού.
Το χρήμα βγαίνει απ' τις επενδύσεις.
Μάζεψε όσα μπορείς.
Τρία δις; Θα σ' τα κάνω πέντε.
Όλα ή τίποτα, μικρέ.
Πάμε.
Έχεις ακόμα ελπίδες.
Αυτή η νυφίτσα φταίει
που πήρα δάνειο και δανείστηκα κι από τοκογλύφους.
Άντε, σήκωσέ το.
Ο συνδρομητής δεν είναι διαθέσιμος.
Όλο λένε για επιχειρήσεις που κλείνουν.
Μα ανοίγουν εκατοντάδες κάθε μέρα.
Σύμφωνα με τα στατιστικά,
έχεις μία στις 8.145.060 να κερδίσεις το λαχείο.
Και πωλούνται χιλιάδες κάθε μέρα.
Λίγοι βγάζουν κέρδος από μετοχές.
Κι οι νέοι λογαριασμοί είναι χιλιάδες.
Γιατί;
Γιατί έχουμε αυταπάτες.
"Θα μπατιρίσεις, θα πλουτίσω".
"Θα χάσεις, θα κερδίσω".
-"Θα πνιγείς, θα διαπρέψω". -Ηλίθιε.
Η κακοτυχία μεγαλώνει
χάρη στην ψευδαίσθηση ότι διαφέρουμε απ' τους άλλους.
"Φτιάξε μια λέξη απ' τη λέξη 'φτώχεια'".
"Χάφτω";
"Σωστά. Το έχαψες".
Μέχρι την αποζημίωση του έδωσα, όχι ότι φτουρούσε.
Κάθαρμα!
Μα τον έχω χάσει έξι μήνες τον μπάσταρδο!
Ημιαπασχόληση σε παντοπωλείο. Ωρομίσθιο: 9.860 γουόν.
ΣΥΝΟΛΟ: 29.580 ΓΟΥΟΝ
ΣΥΝΟΛΟ: 39.440 ΓΟΥΟΝ
Ακόμα κι αν τρώω ληγμένα κιμπάπ που 'ναι τζάμπα,
βγάζω μόλις 78.000 γουόν τη μέρα.
Δεν φτάνουν ούτε για τους τόκους του δανείου 900 εκατομμυρίων γουόν.
"ΕΠΡΕΠΕ ΝΑ ΒΡΩ ΠΙΟ ΚΑΛΟΠΛΗΡΩΜΕΝΗ ΔΟΥΛΕΙΑ"
Ξέρει κανείς από σκυρόδεμα;
Από εδώ.
Συγκόλληση.
Η γιαγιά μού έλεγε απ' όταν ήμουν μικρός
"Μάθε τέχνη κι άσ' την".
Τώρα καταλαβαίνω πόσο δίκιο είχε.
Ξυλουργική, από εδώ!
Γιατί δεν φρόντισε να το καταλάβω;
Έστω και με τη βία.
Τέσσερα χρόνια σπουδές,
και παραμένω ένας άχρηστος ηλίθιος.
Ποια δουλειά πληρώνει καλά και δεν απαιτεί δεξιότητες;
Απ' το συνάλλαγμα και τις μετοχές βγαίνουν εκατομμύρια,
όχι, εκατοντάδες εκατομμύρια την ώρα, απ' όσους δουλεύουν στους ουρανοξύστες,
κι εγώ καθαρίζω τα τζάμια τους.
Και παίρνω 80.000 γουόν την ώρα.
Επικερδές μα επικίνδυνο,
κι έτσι δουλεύω μόνο τέσσερις ώρες βάσει νόμου.
Γαμώτο!
Τέσσερις οκτώ; 32.
Το ημερομίσθιο είναι 320.000 γουόν.
Αλλά φοβάμαι, δεν ξέρω αν θα αντέξω τέσσερις ώρες.
Συγγνώμη.
Κι όλα τα παράθυρα όλων των κτιρίων στη Σεούλ να καθάριζα,
δεν θα έφταναν για το χρέος.
Είναι πολύ αργά.
Θα 'μαι μέχρι να πεθάνω σκλάβος των επιτοκίων.
Γι' αυτό έκανα την πιο λογική επιλογή.
Πάμε, Μπε Τζιν-σου!
ΚΑΤΑΘΕΣΗ 1.000.000 ΓΟΥΟΝ ΓΕΙΑ
ΚΑΤΑΘΕΣΗ 1.000.000 ΘΕΛΩ
ΚΑΤΑΘΕΣΗ 1.000.000 ΝΑ ΑΓΟΡΑΣΩ
ΚΑΤΑΘΕΣΗ 1.000.000 ΤΟΝ ΧΡΟΝΟ ΠΟΥ ΠΑΡΑΤΗΣΕΣ
Επτά ψηφία…
Κάποιος μου στέλνει ένα εκατομμύριο με κάθε μήνυμά του.
Θέλει να αγοράσει τον χρόνο που παράτησα;
Τέσσερα εκατομμύρια τρεις χιλιάδες γουόν;
ΚΑΤΑΘΕΣΗ 1.000.000 ΑΝ ΕΝΔΙΑΦΕΡΕΣΑΙ
ΚΑΤΑΘΕΣΗ 1.000.000 ΜΠΕΣ ΣΤΟ ΟΧΗΜΑ
Θέλουν
να μπω στο αμάξι;
Συγγνώμη, μήπως πρόκειται
για πρόγραμμα πρόληψης αυτοκτονιών;
Θέλω να πω…
Είστε απ' την κυβέρνηση;
Πολύ ωραία η λιμουζίνα.
Έχω δει μερικές να περνάνε,
αλλά δεν έχω ξαναμπεί.
Τι είναι αυτά;
"Καλώς ήρθες στην Εκπομπή των 8.
Δεν απαιτούνται δεξιότητες ή γνώση.
Το μόνο που απαιτείται είναι ο χρόνος που θα πετούσες.
Παρέχονται φαγητό και κατάλυμα.
Το έπαθλο θα αυξάνεται όσο περνάει ο καιρός.
Μόλις τελειώσει ο χρόνος, τελειώνει αυτομάτως κι η εκπομπή.
Αν κάποιος συμμετέχων πεθάνει,
η εκπομπή θα τελειώσει αμέσως, ανεξαρτήτως χρόνου".
"Αν πεθάνει";
"Δώσε μεγάλη προσοχή στην ασφάλεια.
Αν δεν ενδιαφέρεσαι,
πάρε τη μικρή αμοιβή για τον χρόνο σου και φύγε".
Τέσσερις στοίβες, 20 εκατομμύρια συνολικά.
"Αν θες να συμμετάσχεις,
διάλεξε μία απ' τις αριθμημένες κάρτες και πέρνα απ' την κουρτίνα".
Τι στο καλό είναι αυτό;
Παρέχεται φαγητό και κατάλυμα.
Θα με πληρώνουν για όσο θα μείνω. Και δεν πρέπει να πεθάνει κανείς;
Άρα, δεν θα 'ναι επικίνδυνο.
Εύκολο χρήμα.
Είναι καμιά φάρσα για τηλεοπτική εκπομπή;
Χρειάζεστε τη συγκατάθεσή μου για να παίξει.
Απ' τα μηνύματα που έστειλαν, έχω ήδη έξι εκατομμύρια.
Και μου δίνουν άλλα 20 επειδή ήρθα ως εδώ.
Κι ετοίμασαν ολόκληρη λιμουζίνα και θέατρο.
Μα ποιοι είναι τέλος πάντων;
Στάσου. Γιατί λείπουν κάποιοι αριθμοί;
Να πάρει, ιδέα δεν έχω.
Κι αν αφαιρούν όργανα;
Θα φύγω. Δεν τα λες και λίγα τα 20.
Το ξέχασα, χίλια συγγνώμη.
Έχω μια επείγουσα δουλειά.
Τώρα το θυμήθηκα.
Ελπίζω να πάνε όλα καλά.
Έγινε, καλή τύχη.
Καλές δουλειές.
Δεν μ' αφήνετε να φύγω
αν μου στέλνετε συνεχώς λεφτά.
220.000 ΓΟΥΟΝ ΑΠΟ ΤΟ ΠΑΝΤΟΠΩΛΕΙΟ
ΣΥΓΓΝΩΜΗ, ΕΙΝΑΙ ΔΥΣΚΟΛΑ ΤΑ ΠΡΑΓΜΑΤΑ
ΠΑΡΕ 220.000 ΓΙΑ ΜΙΑ ΒΔΟΜΑΔΑ
ΜΗ ΜΕ ΚΑΤΑΔΩΣΕΙΣ ΣΤΗΝ ΕΠΙΘΕΩΡΗΣΗ ΕΡΓΑΣΙΑΣ
Γαμώτο.
Μόνο 220.000 για μια βδομάδα δουλειά;
Έτσι ζω.
Και να γυρίσω,
θα πρέπει να βρω κι άλλη δουλειά για να ξεχρεώσω.
Εγώ θα πηδούσα απ' τη γέφυρα. Τι έχω να φοβηθώ;
Καλά. Πάρτε τα όργανά μου.
Δεν γυρνάω στον κατώτατο μισθό.
Πόσο δύσκολο να 'ναι;
Εδώ κρεμόμουν από ένα σχοινί σε κτίριο 40 ορόφων.
Ας πάμε στη μέση.
Είχα περιέργεια.
Αν έδιναν ένα εκατομμύριο με κάθε μήνυμα
και 20 εκατομμύρια απλώς επειδή ήρθα,
πόσο πολυτελής θα 'ναι η εκπομπή τους;
Η ΕΚΠΟΜΠΗ ΤΩΝ 8
Αμάν! Μιλάμε ότι είναι τεράστιο.
Είκοσι τέσσερις ώρες;
Θα τελειώσει μετά από 24 ώρες;
Είναι κλειδωμένα.
Σκάλες;
Είμαι στον τρίτο όροφο;
Δεν έχει ασανσέρ;
Μάλιστα. Ο αριθμός είναι ο όροφος.
Τι είναι αυτό;
Τα φαινόμενα απατούν, τελικά.
Ψεύτικο είναι;
Είναι οθόνη.
Κι αυτές είναι κάμερες.
Γιατί έχει τόσες;
Τι στο καλό;
ΚΑΝΟΝΙΣΜΟΣ
"Παρακαλώ, παραδώστε όλα τα υπάρχοντα, μαζί και τα ρούχα σας,
και βάλτε τη στολή που σας δόθηκε".
Εδώ να αλλάξω;
Τι κρίμα!
"Μπορείτε να δείτε το έπαθλο στον πίνακα".
"Στον πίνακα";
ΠΙΝΑΚΑΣ
"Δωρεάν φαΐ και ποτά.
Μέσω της ενδοεπικοινωνίας αγοράζετε ό,τι άλλο θέλετε".
Ενδοεπικοινωνία.
"Αλλά το κόστος
θα αφαιρεθεί απ' το ατομικό έπαθλο σε ειδική τιμή".
"Ειδική τιμή";
"Ό,τι χρησιμοποιείται εκτός δωματίου αγοράζεται στην πλατεία".
"Στην πλατεία";
ΠΛΑΤΕΙΑ
Κατάλαβα.
"Πρέπει να παραμένετε στα δωμάτια απ' τα μεσάνυχτα ως τις 8 το πρωί.
Μην καλύπτετε τις κάμερες.
Για κάθε παράβαση κανονισμού αφαιρείται το μισό έπαθλο".
Τι; Το μισό;
Γαμώτο!
Η ΕΚΠΟΜΠΗ ΞΕΚΙΝΑΕΙ ΤΑ ΜΕΣΑΝΥΧΤΑ
Σ' ένα λεπτό;
Για στάσου. Σ' ένα λεπτό;
Τι; Τι στον διάολο;
Τι συμβαίνει;
Μισό λεπτό.
Τι στον διάολο;
Μισό λεπτό.
Να πάρει.
Τι είναι αυτό;
Όλο εκπλήξεις.
Τι είναι αυτό;
Ζωγραφισμένα είναι;
Τα παλιοκαθάρματα.
Τι είναι αυτό;
30.000 γουόν;
Και μετά 90.000;
Κέρδισα 90.000 σε τρία λεπτά!
Βγάζω 30.000 το λεπτό, ρε γαμώτο!
Ναι!
1 ΩΡΑ ΜΕΤΑ (ΒΑΣΙΚΑ, 56 ΛΕΠΤΑ)
Παίρνω 30.000 το λεπτό.
Μάλιστα. Είμαι εδώ κάτι λιγότερο από μία ώρα.
Με άλλα λόγια, το ωρομίσθιο
είναι 1,8 εκατομμύρια.
Λοιπόν, πρέπει να ηρεμήσω.
Το χρονόμετρο στην πλατεία έλεγε 24 ώρες.
Αν υπολογίσω πόσα βγάζω τη μέρα…
Πόσο κάνει 180 επί 24;
Για να δω.
Τέσσερα επί τρία κάνει δώδεκα.
Οπότε…
Στάσου, είναι κάτι παραπάνω από 40 εκατομμύρια.
Βγάζω τη μέρα όσα βγάζει ο φίλος μου τον χρόνο!
Μπράβο μου!
Αυτή είναι η καλύτερη απόφαση που πήρα ποτέ.
Μόνο μια μέρα μπορώ να μείνω;
Δεν αναφέρει πόσο.
Θα ξεχρέωνα το δάνειο αν έμενα μια δυο βδομάδες.
Κατουριέμαι απ' το κρύο.
Έξω είναι η τουαλέτα;
ΣΤΑ ΔΩΜΑΤΙΑ ΑΠ' ΤΑ ΜΕΣΑΝΥΧΤΑ ΩΣ ΤΙΣ 8
ΠΑΡΑΒΑΣΗ - ΑΦΑΙΡΕΣΗ ΜΙΣΟΥ ΕΠΑΘΛΟΥ
Του μισού;
Ναι;
Πρέπει να πάω τουαλέτα. Μπορώ να βγω για λίγο;
Ναι;
Με…
Ούτε τουαλέτα δεν μπορώ να πάω;
Μπορείτε να ανοίξετε το καλοριφέρ;
Κάνει πολύ κρύο εδώ μέσα.
Ναι; Δεν με ακούτε;
Λέει ότι αγοράζω ό,τι θέλω.
Αλίμονο. Το ήξερα.
Ποιος θα έδινε 30.000 γουόν το λεπτό για το τίποτα;
Μάλλον θέλουν να χρησιμοποιήσω το έπαθλο.
Συγγνώμη.
Θέλω να αγοράσω μια κουβέρτα και μια θερμάστρα χεριών.
Τι; 1,1 εκατομμύρια; Όχι, σταθείτε.
Το ακυρώνω.
Επιλέγω το όχι.
Κοιτάξτε,
μάλλον έγινε κάποια παρεξήγηση.
Μία θερμάστρα θέλω. Ένα τεμάχιο.
Όχι ολόκληρο κουτί.
Θέλω μία κουβέρτα και μία θερμάστρα χεριών, παρακαλώ.
Όχι, σταθείτε…
Πόσο…
Σταθείτε. 1,1 εκατομμύρια;
Δώστε μου ένα λεπτό.
ΘΑ ΑΦΑΙΡΕΘΕΙ ΑΠΟ ΤΟ ΕΠΑΘΛΟ ΣΕ ΕΙΔΙΚΗ ΤΙΜΗ
"Ειδική τιμή".
Θα ακυρώσω την παραγγελία για τώρα.
Επιτέλους, κατάλαβα τους κανόνες.
Βγάζω 43 εκατομμύρια τη μέρα, με 1,8 εκατομμύρια την ώρα.
Που σημαίνει ότι η ισοτιμία…
Πόσο κάνει μια εφημερίδα σήμερα σ' ένα παντοπωλείο;
Η εφημερίδα που έξω κάνει 1.000 γουόν εδώ κάνει 100.000.
Εκατό φορές πιο ακριβά.
Μου δίνουν 30.000 το λεπτό, αλλά οι τιμές είναι εκατό φορές πάνω.
Τώρα κατάλαβα.
Κατάλαβα τι είναι αυτή η εκπομπή.
Ναι! Θέλουν να δουν πόσα θα αποταμιεύσω μένοντας σε τόσο άθλιο μέρος.
Όποιοι κι αν είναι, δεν με ξέρουν καλά εμένα.
Πίστευαν ότι θα έλεγα
"Έχω ξεπαγιάσει, δώστε μου μια κουβέρτα"
ή κάτι τέτοιο;
Εγώ είμαι μανούλα στη φτώχεια.
Μπορώ να πάρω ένα κιλό παλιές εφημερίδες
και μερικές χρησιμοποιημένες κούτες;
Ναι, θα τα πάρω.
Ναι.
Είναι 120.000. Τρία επί τέσσερα κάνει δώδεκα.
Μόνο τέσσερα λεπτά, δηλαδή.
Εντάξει.
Μια χαρά.
Τέλεια.
Αυτό ήταν ένα απαραίτητο έξοδο.
Εντάξει, θα ξοδέψω μόνο 200.000 γουόν μέχρι αύριο.
Θα ξοδέψω 200.000 και θα πάρω 43 εκατομμύρια.
Τα 43 εκατομμύριά μου…
Τα 43 εκατομμύριά μου.
Μ' ακούτε; Συγγνώμη!
Θα μου φέρετε ένα άδειο μπουκάλι;
Γρήγορα!
Ναι!
Προσομοίωσαν και την ανατολή ηλίου;
"Ο χρόνος είναι πολύτιμος".
"Ο χρόνος είναι χρήμα".
Τέτοια λένε οι μπαρμπάδες.
Αλλά αναρωτιέμαι αν βίωσαν ποτέ αυτά που περνάω εγώ.
Μια εμπειρία όπου ο χρόνος πραγματικά, πρακτικά,
αντικειμενικά, είναι χρήμα.
Συγγνώμη!
Είστε όλοι εκεί;
Ας βγούμε όλοι έξω να συστηθούμε.
Κάποιος είναι εκεί.
Είναι κανείς άλλος;
Ελάτε όλοι έξω.
Εδώ!
Εντάξει, τρία άτομα.
Εντάξει.
Για στάσου,
πώς πατάς πάνω στο νερό;
Είναι ψεύτικο.
Φωτίζει από εκεί πάνω.
Το είδατε αυτό;
Ελάτε εδώ.
Ο χρόνος…
Αυξήθηκε.
Χθες ήταν 24 ώρες.
Γεια.
Χαίρω πολύ.
Γεια.
Λέτε ο χρόνος να αυξάνεται κάθε μέρα;
Καλή ερώτηση.
Φοβερό.
Αν συνεχίσει να αυξάνεται,
θα μείνουμε για πάντα εδώ πέρα;
Γιατί είσαι ντυμένη…
Δεν νομίζω.
Δεν υπάρχουν πολλοί κανόνες,
αλλά κάποιος λόγος θα υπάρχει που αυξάνεται ο χρόνος.
Θα υπάρχουν και κρυφοί κανόνες.
Λες;
Κάτι παραπάνω θα ξέρεις.
Εμείς είμαστε όλοι κι όλοι;
Ένας, δύο, τρεις…
Είμαστε μόνο έξι εδώ.
Να.
Γεια.
Γιατί δεν έρχεσαι μαζί μας;
Μάλλον είναι ντροπαλή, έτσι;
Νομίζω ότι είναι αγενής.
Εσύ είσαι στον δεύτερο όροφο.
Εσύ είσαι στον όγδοο όροφο.
Στον τρίτο. Εσύ είσαι στον τέταρτο.
Εγώ είμαι στον πέμπτο.
Άρα, εσείς στον έκτο και στον έβδομο.
Και στον πρώτο ποιος είναι;
Γεια σας.
Μαζευτήκατε όλοι, βλέπω.
Συγγνώμη, είμαι λίγο αργός.
-Θες βοήθεια; -Όχι, εντάξει.
Έχω συνηθίσει.
Εγώ μένω στον πρώτο.
Με λένε…
Τι νόημα έχει;
Μόνο εδώ θα βλεπόμαστε.
Ας λέμε τους αριθμούς μας.
Εντάξει. Άλλωστε, σιγά μη θυμόμουν τόσα ονόματα.
Συγγνώμη, μήπως ξέρει κανείς πού είναι η τουαλέτα;
Δεν υπάρχει.
Ορίστε;
Τι είναι αυτό;
Είναι ομοιώματα.
Είναι όλα ψεύτικα.
Αλήθεια;
Τι;
Τι στο καλό;
Όντως, είναι όλα ψεύτικα.
Ψεύτικα που μοιάζουν αληθινά.
Δηλαδή, οι τουαλέτες…
Δεν υπάρχουν.
Αυτό παραπάει.
Φαίνεται ότι αφαίρεσαν όλες τις βασικές υποδομές,
όπως ύδρευση κι αποχέτευση.
Το ίδιο και τα ρούχα μας.
Φαίνονται αληθινά,
αλλά δεν υπάρχουν.
Ναι, σωστά. Γιατί έβγαλαν τις τσέπες;
Πολύ άβολο.
Αφού δεν έχω τσέπες,
δεν είχα πού να βάλω το κλειδί.
Το έβαλα στο μποξεράκι μου.
Ναι, ακριβώς.
Τι θα κάνουμε χωρίς τουαλέτες;
Χθες νόμιζα ότι έπρεπε να αντέξουμε μόνο μία μέρα.
Γι' αυτό αγόρασα μία σαν αυτές που έχουν στις κατασκηνώσεις.
Σακούλα ακαθαρσιών.
Αγόρασα μια τέτοια.
-Τι; -Ναι.
Και πού την έχεις;
Στο δωμάτιό σου;
Απαγορεύεται να βγάζουμε αντικείμενα,
οπότε ναι.
Δηλαδή, θα αγοράζουμε σακούλες για ακαθαρσίες
εκατό φορές πιο ακριβά.
Δεν νομίζω ότι θα τις αγοράζουμε τόσο.
Έχουμε άλλη λύση.
"Στον κοινόχρηστο χώρο αγοράζεται ό,τι χρησιμοποιείται εκτός δωματίου.
Θα ισχύει ειδική τιμή".
Ήταν στην τέταρτη σελίδα του κανονισμού.
Είσαι σίγουρος ότι μπορούμε να το κάνουμε;
Κι αν είναι ακόμα πιο ακριβά απ' ό,τι στα δωμάτια;
Δεν είμαι σίγουρος.
Στο δωμάτιο οι τιμές είναι εκατό φορές πάνω.
Άρα, δεν θέλουν να έχουμε άφθονους πόρους.
Επίσης, μας απαγόρεψαν
να βγάζουμε πράγματα απ' το δωμάτιο.
Υποθέτω ότι θέλουν να αγοράζουμε πράγματα ομαδικά.
Να αγοράσουμε κάτι για δοκιμή;
Να μάθουμε τους κανόνες.
Ωστόσο, φοβάμαι.
Δεν βλέπω καν οθόνες εδώ.
Κι αν είναι πιο ακριβά εδώ;
Τότε, τι λέτε να ψηφίσουμε ώστε να είναι δίκαιο;
Σιγά, ας δοκιμάσουμε.
Ένα Marlboro κι έναν αναπτήρα.
Τι στον διάολο νομίζεις ότι κάνεις;
Τι; Από εδώ δεν θα αγοράζουμε ούτως ή άλλως;
Σταθείτε! Το είδατε αυτό;
Ο χρόνος μειώθηκε.
Μόλις ήρθε το αντικείμενο,
ο χρόνος μειώθηκε.
Πόσο;
Πριν ήταν 30 λεπτά. Μειώθηκε δύο λεπτά.
Φαίνεται ότι εδώ αγοράζουμε με χρόνο, όχι με χρήμα.
Τα τσιγάρα κι ο αναπτήρας…
Κάνουν 5.000.
Τα τσιγάρα κάνουν 4.500 κι ο αναπτήρας 500 γουόν.
Σύνολο, 5.000.
Ναι.
Πέντε χιλιάδες σε δύο λεπτά. Άρα, 2.500 το λεπτό.
Άρα; Καλύτερα να τα παίρνουμε από εδώ;
Αν τα αγοράζαμε απ' τα δωμάτια, θα στοίχιζαν 500.000 γουόν.
-Ναι. -Αν αφαιρέθηκαν λεφτά απ' το δωμάτιο;
Τα λεφτά είναι ίδια!
-Σταθείτε… -Τα λεφτά είναι ακόμα εκεί!
-Πότε πήγε; -Πότε ανέβηκες;
Επειδή αγόρασε αντικείμενα έτσι αυθόρμητα,
ανησύχησα λίγο.
Αλλά τα λεφτά είναι ίδια.
Τότε, έτσι θα αγοράζουμε ό,τι χρειαζόμαστε.
Δεν ξέρουμε πόσο θα μείνουμε.
Απομένουν μόνο 35 ώρες.
Αν εξαντλήσουμε τον χρόνο με αγορές, δεν θα τελειώσει όλο αυτό;
Σωστά.
Ακόμα δεν ξέρουμε πότε και αν θα παραταθεί ο χρόνος.
Αλλά κρίνοντας απ' το μέγεθος, το έπαθλο
και τα ψεύτικα αντικείμενα,
δεν νομίζω ότι τα ετοίμασαν όλα αυτά για μια δυο μέρες.
Τα λεφτά δεν φυτρώνουν στα δέντρα.
Αν αυτό συνεχιστεί για μέρες,
το χρηματικό έπαθλο θα εκτοξευτεί.
Αλλά, ξέρετε,
λένε ότι οι ζάπλουτοι βγάζουν λεφτά χωρίς να κάνουν τίποτα.
Υπάρχουν μεγιστάνες
που χαράζουν το όνομά τους στην έρημο.
Τι άλλο; Κάποιοι ξοδεύουν δισεκατομμύρια για μια μέρα στο διάστημα.
Γι' αυτούς το κόστος της εκπομπής μπορεί να 'ναι αμελητέο.
Πού να ξέρω; Δεν ήμουν ποτέ πλούσια.
Ας συζητήσουμε πρώτα τι θα αγοράσουμε ως ομάδα.
Μόνο τα απαραίτητα.
Εντάξει.
Συμφωνήσαμε, αλλά τελικά ήταν πιο εύκολο στα λόγια.
Η ατμόσφαιρα στο δωμάτιό μου είναι ξηρή. Να πάρουμε κρέμες.
Ο ένας χρειάζεται κάτι…
Δεν βάζω κρέμες εγώ.
…κι ο άλλος όχι.
Να αγοράσουμε όλοι μαξιλάρια.
Το απαραίτητο για κάποιον…
Εγώ πήρα χθες.
Πώς κοιμηθήκατε χωρίς;
Να βάλουμε στιλό και χαρτί στη λίστα.
Τι; Σπουδάζει κανείς;
…ήταν περιττό για κάποιον άλλον.
Θέλω σερβιέτες.
Το αποτέλεσμα της συνδυασμένης ευφυΐας οκτώ Homo sapiens,
μετά από εκατομμύρια χρόνια εξέλιξης…
ήταν να πάρουμε οκτώ πλαστικούς κουβάδες, οκτώ ρολά υγείας,
τέσσερα πακέτα σερβιέτες, δύο είδη σακούλας σκουπιδιών
και τέσσερα πακέτα τσιγάρα για την ευημερία των καπνιστών.
Αυτή είναι η τουαλέτα μας;
Ναι.
Τόση συζήτηση για να πάρουμε τουαλέτες.
36 ΛΕΠΤΑ ΜΕΤΑ (ΑΦΟΤΟΥ ΑΝΑΚΟΥΦΙΣΤΗΚΑΝ)
Πότε θα πάρουμε φαγητό;
Πεθαίνω της πείνας.
Εμένα μου λες;
Χθες δεν έφαγα καν βραδινό.
Είπαν ότι παρέχουν φαΐ και ποτά. Γιατί άργησαν τόσο;
Τι;
Δεν έχετε φάει;
Εγώ έφαγα.
Πού;
Απ' το αναβατόριο.
Έφερε φαγητό.
Είχε πολλά δοχεία φαγητού και νερό.
Πολλά;
Πόσα;
Δώδεκα δοχεία με φαγητό και 12 μπουκάλια νερό.
Δώδεκα; Και τα έφαγες όλα;
Το κάθε δοχείο είχε άλλο φαγητό, έφαγα μια μπουκιά απ' το καθένα.
Και πλύθηκα με το νερό.
Τι;
Δοκίμασα απ' όλα τα δοχεία
και το πρωί χρησιμοποίησα όλο το νερό.
Τι στον διάολο;
Δηλαδή…
Αφού ήταν 12, δεν ήταν για ένα άτομο.
Γιατί τα κράτησες όλα;
Δεν ήταν για μένα;
Έλα τώρα. Όχι βέβαια.
Βάσει κοινής λογικής, αν σου έδωσαν 12 απ' το καθένα,
έπρεπε να μοιραστούν.
Τώρα που το λες, μάλλον.
Σταμάτα, εντάξει;
Έλα, σταμάτα.
Πήγαν στο δωμάτιό της. Πρώτη μέρα ήταν.
Θα νόμιζε ότι πήραν όλοι.
Οκτώ, καλό θα ήταν να μοιραστείς ό,τι έμεινε.
Βασικά…
Τι πάει να πει αυτό;
Γιατί καθυστερεί, γαμώτο; Αγχώνομαι.
Τι είναι; Δεν θες να τα μοιραστείς;
Εσύ θα μπουκώνεσαι κι εμείς θα λιμοκτονούμε;
Αυτό λέω κι εγώ.
Κακώς αποφάσισες μόνη σου.
Σταμάτα να παίζεις παιχνίδια.
Δεν με ενδιαφέρουν τα δοχεία φαγητού.
Γιατί βγάζει το σακάκι της ξαφνικά;
Τρώω μία φορά τη μέρα.
Θα σας τα δώσω, ένα θα κρατήσω.
Απλώς σκεφτόμουν.
Μας είπαν να μη βγάζουμε αντικείμενα απ' τα δωμάτια.
Οπότε, πώς θα τα μοιράσω;
Καλά. Βάλ' το πάλι.
Αν είναι δυνατόν.
Ίσως δεν ήξερε ότι δεν έχουμε φαΐ.
Τώρα θα το μοιραζόμαστε, οπότε δεν υπάρχει πρόβλημα.
Δεν μας αφήνουν να βγάζουμε πράγματα,
αλλά μόνο στην Οκτώ έδωσαν φαΐ και νερό.
-Θέλουν να το βάζουμε στο αναβατόριο. -Στο αναβατόριο;
Ναι.
Φαίνεται απ' τη δομή
ότι τα αναβατόρια είναι συνδεδεμένα.
Δώδεκα δεν είπες ότι ήταν;
Εμείς είμαστε οκτώ.
Δίκιο έχει.
Δώδεκα δοχεία για οκτώ άτομα.
Αυτό σημαίνει
ότι αν πάρετε όλοι από δύο…
εγώ δεν θα πάρω.
Τι θα κάνουμε;
Μπορεί οι πάνω όροφοι να φάνε τρία,
κι οι κάτω να πεινάνε όλη μέρα.
Απ' τον 8ο όροφο, στον 7ο, στον 6ο, στον 5ο,
στον 4ο, στον 3ο, στον 2ο, στον 1ο.
Το σύστημα δημιουργεί κοινωνική ανισότητα.
Οι κάτω όροφοι είναι σε μειονεκτική θέση.
Ας δούμε πρώτα αν μπορούμε να το στείλουμε κάτω με το αναβατόριο.
Μετά βλέπουμε το μοίρασμα.
Οκτώ, συγγνώμη που ρωτάω,
αλλά μπορείς να στείλεις τα υπόλοιπα δοχεία;
Θα προσπαθήσω.
Δεν είχα και πού να τα πετάξω.
Περίμενε λίγο.
Θα σε πείραζε
να έρθουμε όλοι επάνω να ελέγξουμε μαζί τι γίνεται;
-Όλοι; -Πρώτη μέρα είναι.
Θα ήθελα να ελέγξω προσωπικά
μήπως χρειαστεί αργότερα.
Έχει δίκιο.
Μόνο εσύ ξέρεις
πόσα δοχεία φαγητού και νερά ήταν στην αρχή.
Καλό θα ήταν να ελέγξουμε όλοι.
Ξέρω ότι όλοι θέλετε να τσεκάρετε, αλλά το να μπουκάρουμε έτσι σε δωμάτιο…
Δεν είμαστε σπίτι μας.
Χρησιμοποιούμε τα δωμάτια και ως τουαλέτες.
Δεν με πειράζει.
Ακολουθήστε με.
Αν το καλοσκεφτείς, είναι τρομακτικοί.
-Ορίστε; -Αυτοί που το έφτιαξαν.
Οι δήθεν κανόνες δεν αναφέρουν ούτε τον σκοπό ούτε την πρόοδο.
Παρέλειψαν όλα τα σημαντικά.
Είναι πιο τρομακτικό, γιατί δεν ξέρουμε τι έπεται.
-Να σε βοηθήσω. -Δεν πειράζει.
Όχι, έχουμε δρόμο ακόμη.
-Ευχαριστώ. -Παρακαλώ.
Είσαι πολύ ευγενικός, Τρία.
Δίκιο έχει.
Πολύ ευγενικός.
Σιγά το πράμα.
Είχες και δίκιο με τις τιμές πριν.
Πώς τις ξέρεις;
Δούλευα σε παντοπωλείο.
Θυμάμαι σχεδόν όλες τις τιμές. Ρωτήστε με ό,τι θέλετε.
Μπορώ να…
Ευχαριστώ.
Κάτσε να σε βοηθήσω.
-Ναι. -Δεν πειράζει.
Τι είναι αυτό;
Τι; Τι συμβαίνει;
Τι είναι όλα αυτά;
Γιατί είναι τόσο μεγάλο;
Οκτώ, έχεις μπανιέρα;
Τα δικά σας είναι αλλιώς;
Το πρωί τα πήρα αυτά.
Δεν ήταν μόνο πιο μεγάλο…
Πόσο ανέβηκε;
Ανέβηκε εκατοντάδες χιλιάδες.
Εκατοντάδες χιλιάδες…
Σοβαρά τώρα;
Εγώ παίρνω μόνο 50.000.
Παίρνεις 50.000;
Τι;
Εγώ παίρνω 10.000.
Το λεπτό.
Σε κάθε όροφο, είναι διαφορετικό το ποσό.
Τι μαλακίες είναι αυτές!
Τι είναι;
Το ωρομίσθιο της Οκτώ ήταν πολύ παραπάνω απ' το δικό μας.
Εκείνη έβγαζε 500 εκατομμύρια τη μέρα.
Γαμώτο.
Η ΕΚΠΟΜΠΗ ΤΩΝ 8
Υποτιτλισμός: Νότα Μουζάκη